24.2.2022
EL
Επίσημη Εφημερίδα της Ευρωπαϊκής Ένωσης
C 88/103
Πυκνότητα: η ελάχιστη πυκνότητα φύτευσης των αμπέλων είναι 5 000 πρέμνα ανά εκτάριο.
Η απόσταση μεταξύ των σειρών δεν μπορεί να υπερβαίνει τα 2 μέτρα και η απόσταση μεταξύ των πρέμνων της ίδιας σειράς δεν μπορεί να είναι μικρότερη από 80 εκατοστά του μέτρου.
Κανόνες κλαδέματος: το κλάδεμα είναι υποχρεωτικό και γίνεται το αργότερο στο στάδιο των φύλλων σε πλήρη έκταση (στάδιο 9 κατά Lorenz).
Οι άμπελοι κλαδεύονται σύμφωνα με τις ακόλουθες τεχνικές: — κλάδεμα σε δύο αμολητές, αμφίπλευρο Guyot ή μεντόκ (médocaine), με αριθμό 5 οφθαλμών ανά αμολητή, — κλάδεμα σε αμφίπλευρο Guyot και μεικτό Guyot, με μέγιστο αριθμό 7 οφθαλμών ανά πρέμνο, — βραχύ κλάδεμα, σε σχήμα παλμέτας με 4 βραχίονες ή 2 κορδόνια, με μέγιστο αριθμό 12 οφθαλμών ανά πρέμνο.
5.2.
Μέγιστες αποδόσεις 1.
65 εκατόλιτρα ανά εκτάριο
6.
Οριοθετημενη γεωγραφικη περιοχη Η συγκομιδή των σταφυλιών, η οινοποίηση, η παρασκευή και η ωρίμαση των οίνων εκτελούνται στο έδαφος των ακόλουθων δήμων του νομού Gironde με βάση τον επίσημο γεωγραφικό κώδικα της 1ης Ιανουαρίου 2021: Arcins, Arsac, Avensan, Bégadan, Blaignan-Prignac, Blanquefort, Castelnau-de-Médoc, Cissac-Médoc, Civrac-en-Médoc, Couquèques, CussacFort-Médoc, Gaillan-en-Médoc, Grayan-et-l’Hôpital, Jau-Dignac-et-Loirac, Labarde, Lamarque, Lesparre-Médoc, Listrac-Médoc, Ludon-Médoc, Macau, Margaux-Cantenac, Moulis-en-Médoc, Naujac-sur-Mer, Ordonnac, Parempuyre, Pauillac, Le Pian-Médoc, Queyrac, Saint-Aubin-de-Médoc, Saint-Christoly-Médoc, Saint-Estèphe, Saint-Germaind’Esteuil, Saint-Julien-Beychevelle, Saint-Laurent-Médoc, Saint-Médard-en-Jalles, Saint-Sauveur, Saint-Seurin-deCadourne, Saint-Vivien-de-Médoc, Saint-Yzans-de-Médoc, Sainte-Hélène, Salaunes, Soulac-sur-Mer, Soussans, Le Taillan-Médoc, Talais, Valeyrac, Vendays-Montalivet, Vensac, Le Verdon-sur-Mer και Vertheuil.
7.
Κυρια/-ες οινοποιησιμη/-ες ποικιλια/-ες αμπελου Cabernet franc N Cabernet-Sauvignon N Carmenère N Cot N - Malbec Merlot N Petit Verdot N
8.
Περιγραφη του/των δεσμου/-ων Η γεωγραφική περιοχή της ελεγχόμενης ονομασίας προέλευσης «Médoc» βρίσκεται στον νομό Gironde στην αριστερή όχθη του ποταμού Garonne και, στη συνέχεια, του ποταμόκολπου Gironde, στα βόρεια του Μπορντό.
Αυτό το αμπελουργικό τμήμα της χερσονήσου του Médoc εκτείνεται κατά μήκος περίπου 80 χιλιομέτρων από τα βόρεια προς τα νότια και σε απόσταση ελάχιστα μεγαλύτερη των δέκα χιλιομέτρων περίπου από τα ανατολικά προς τα δυτικά, και καλύπτει 50 δήμους.
Ιδιαιτερότητα των παραποτάμιων τμημάτων της περιοχής Médoc αποτελούν οι ήπιες εποχιακές διακυμάνσεις και οι πολύ αραιές βροχοπτώσεις παρά το ατλαντικό της κλίμα.
Αν και η βόρεια θέση της γεωγραφικής περιοχής καθιστά το κλίμα της λιγότερο ζεστό σε σχέση με το νότιο τμήμα της χερσονήσου, οι βροχοπτώσεις που δέχεται είναι λιγότερες.
Αυτές οι κλιματικές συνθήκες που ευνοούν την αμπελοκαλλιέργεια οφείλονται στη θερμορυθμιστική δράση του Ατλαντικού Ωκεανού στα δυτικά και του ποταμόκολπου Gironde στα ανατολικά.
Το ωκεάνιο κλίμα, που ορισμένες χρονιές συνοδεύεται από φθινοπωρινές υφέσεις με βροχοπτώσεις ή, αντιθέτως, από παράταση των θερινών περιόδων με ζέστη και ηλιοφάνεια, επηρεάζει σε μεγάλο βαθμό την εσοδεία (millésime).
Τα προκύπτοντα αμπελουργικά τοπία χαρακτηρίζονται από ήπιο ανάγλυφο (υψόμετρο μεταξύ 3 και 50 μέτρων), το οποίο οριοθετείται στα δυτικά από δάσος και στα ανατολικά από τον ποταμόκολπο Gironde.
Από τα νότια προς τα βόρεια, τα αμπελουργικά υψώματα λατύπης διαδέχονται το ένα το άλλο και οριοθετούνται από τα υδατορεύματα («jalles») και πιο ελώδεις, μη αμπελουργικές εκτάσεις.